गोवंश के अवैध परिवहन मामले में तीन आरोपी पुलिस गिरफ्त में
टोकसर स्थित गोमुख घाट पर मिला अज्ञात शव
शहर में पिछले दिनों ओंकारेश्वर-भोगांवा रोड स्थित भैंस बाजार के पीछे एक अज्ञात वाहन में केड़ों के अवैध परिवहन के मामले में पुलिस ने 3 आरोपियों को उनके घर दबिश देकर गिरफ्तार किया है। पुलिस ने तीनों आरोपियों को न्यायालय में पेश किया है।
जांच अधिकारी एएसआई जसवंतसिंह भलराय ने बताया मामले में बुधवार को पुलिस ने तीन आरोपियों को गिरफ्तार किया है। सभी आरोपियों को गुरुवार को न्यायालय में पेश किया गया है। जांच अधिकारी ने बताया बुधवार दोपहर 3 बजे मुखबीर से मिली सूचना के आधार पर कार्रवाई की गई। कार्रवाई में राजा पिता कुर्बान (20), आरीफ पिता फररु (27) व कुर्बान पिता अमिरा (45) सभी निवासी इस्लामपुरा को घर से गिरफ्तार कर न्यायालय में पेश किया गया। पुलिस के अनुसार 16 फरवरी को विहिप के जिलाध्यक्ष दिलीप सकरोदिया को ओंकारेश्वर भोगांवा रोड स्थित भैंस बाजार के पीछे एक अज्ञात वाहन में केड़ों का अवैध परिवहन होने की सूचना मिली थी। वाहन में 6 केड़े थे। जिन पर पेंट का निशान लगा हुआ था। साथ ही वाहन भी बिना नंबर का था। मौके पर पहुंची पुलिस ने केड़ों को मुक्त कराकर सनावद की गोपाल गोशाला में भेजा था। वाहन चालक वाहन को लॉक कर फरार हो गया था। पुलिस ने केड़ों को मुक्त कराकर अज्ञात व्यक्ति के खिलाफ गोवंश के अवैध परिवहन का मामला दर्ज किया था।
कुर्बान पिता अमिरा
राजा पिता कुर्बान
आरीफ पिता फररु
आपराधिक रिकार्ड की करेंगे जांच
जांच अधिकारी ने बताया कि तीनों आरोपियों के आपराधिक रिकार्ड की जांच की जाएगी। इसमें अन्य स्थानों के अलावा दूसरे लोगों के शामिल होने की जानकारी भी ली जाएगी। ताकि गोवंश की तस्करी को रोका जा सके। विहिप व बजरंग दल के कार्यकर्ताओं ने बताया कि शहर से गोवंश के अवैध परिवहन करने की सूचना मिल रही है। इस पर कार्यकर्ता पूरे शहर में नजर रखकर गोवंश के अवैध परिवहन को पुलिस के साथ मिलकर रोकने का प्रयास कर रहे हैं।
इस्लामपुरा क्षेत्र में पिछले दिनों एक घर पर अवैध तरीके से मांस काटकर बेचने का व्यापार किया जा रहा था। इसमें गिरफ्तार हुए 2 आरोपियों की पुलिस रिमांड गुरुवार को खत्म हो गई। पुलिस ने सोमवार काे मुखबीर से मिली सूचना पर सईद पिता फरीद (37) व हनीफ उर्फ हन्नू पिता चांद खां (35) दोनों निवासी मेहबुबपूरा को गिरफ्तार किया था। बुधवार को जांच अधिकारी के धारणी महाराष्ट्र स्थित बताए पते पर पहुंचे। यहां उन्होंने आरोपियों के घरों की तलाशी ली। टीआई ने बताया मांस के सैंपल जांच के लिए मथूरा भेजे थे। जिसकी रिपोर्ट अभी नहीं आई है। अफसरों के अनुसार रिपोर्ट एक माह में आएगी। इसके आधार पर आरोपियों पर कार्रवाई की जाएगी।
टोकसर में लाश मिलने पर जानकारी लेते बेड़िया थाना प्रभारी।
hin_Deva hin_Deva hin_Deva hin_Deva san_Deva san_Deva san_Deva hin_Deva hin_Deva hin_Deva hin_Deva